แนวโน้ม SET ไซด์เวย์ หวั่นเผชิญแรงขายหุ้นใหญ่ หลังเงินบาทอ่อนค่า-น้ำมันร่วงกดดัน
แนวโน้ม SET วันนี้ (21 ก.ค.) แกว่งตัวไซด์เวย์ ตามตลาดหุ้นภูมิภาค รอประชุด ECB-เฟด หวั่นแรงขายหุ้นใหญ่ หลังเงินบาทอ่อนค่า น้ำมันร่วงกดดันหุ้นกลุ่มพลังงาน พ่วงผลประกอบการ KBANK ต่ำคาด ให้แนวรับ 1,530-1,535 จุด และแนวต้าน 1,545-1,550 จุด
แนวโน้ม SET วันนี้ (21 ก.ค.) แกว่งตัวไซด์เวย์ ตามตลาดหุ้นภูมิภาค รอประชุด ECB-เฟด หวั่นแรงขายหุ้นใหญ่ หลังเงินบาทอ่อนค่า-น้ำมันร่วงกดดัน
21 ก.ค. 2565

นายกิตติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้คาดแกว่งไซด์เวย์ดาน์ตามตลาดหุ้นอื่นในภูมิภาคเอเชีย หลังเปิดมาไร้ทิศทาง เนื่องจากนักลงทุนรอดูการประชุมธนาคารกลางยุโรป (ECB) คืนนี้ และการประชุมธนาคารกลางสหรัฐ (เฟด) ในสัปดาห์หน้าว่าจะมีการขึ้นอัตราดอกเบี้ยตามคาดการณ์ หรือสูงกว่าคาดหรือไม่
ขณะเดียวกันตลาดหุ้นบ้านเราน่าจะเผชิญแรงกดดันจากหุ้นขนาดใหญ่ หลังค่าเงินบาทอ่อนค่ามาที่ระดับ 36.75 บาท/ดอลลาร์ ถือว่าอ่อนค่าสุดในรอบ 15 ปี 8 เดือน ส่งผลให้อาจมีแรงขายเพื่อลดความเสี่ยงจากอัตราแลกเปลี่ยน รวมถึงราคาน้ำมันดิบ ก็ปรับตัวลง 2% ซึ่งจะกดดันต่อหุ้นกลุ่มพลังงาน
อีกทั้งเช้านี้ ธนาคารกสิกรไทย (KBANK) รายงานผลกำไรต่ำกว่าคาดการณ์ ส่งผลให้ภาพรวมไม่ค่อยดีนัก โดยนักลงทุนก็ยังจับตาผลประกอบการของธนาคารพาณิชย์อื่นๆ ที่จะทยอยออกมาด้วย ให้แนวรับไว้ที่ 1,530-1,535 จุด และแนวต้าน 1,545-1,550 จุด